burgasdotpro/wikipedia huggingface dataset:
Biatlon na Zimných olympijských hrách 2010

Biatlon na Zimných olympijských hrách 2010 vo Whistleri (Britská Kolumbia). Súťaže prebiehali od 13. do 27. februára 2010.
Disciplíny.
Súťažiť sa bude v takých istých disciplínach ako na Majstrovstvách sveta s výnimkou Zmiešaných štafiet na na 2x6 km+2x7 km.
Kvalifikácia.
Počty.
Počet pretekárov: 220
Z jednej krajiny nemôže byť viac ako 12 pretekárov (6 mužov a 6 žien) a nemôžu viac ako štyria nastúpiť na disciplínu.
Počty pre disciplíny:
Stíhacie preteky žien na 10 kilometrov bola jedna z 5 ženských biatlonových disciplín na Zimných olympijských hrách 2010 vo Vancouvri. Súťažilo sa v stredisku Whistler Olympic Park nachádzajúcom sa vo Whistleri dňa 16. februára. S náskokom 12,3 sekundy vyhrala Nemka Magdalena Neunerová pred Slovenkou Anastasia Kuzminová . Tretia skončila Francúzka Marie Laure Brunetová so stratou 28,3 sekundy na víťazku.
Piča

Piča je vulgarizmus, ktorého význam môže byť:
Pika

Pika môže byť:
Shia LaBeouf

Shia Saide LaBeouf [] (* 11. jún 1986 v Los Angeles, Kalifornia) je herec a komik z USA.
Kariéra.
LaBeouf pracoval na rôznych menších filmových projektoch od detstva. Prvú väčšiu filmovú rolu mal v roku 2007 v trileri "Disturbia", ďalšou bola hlavná úloha v akčnom sci-fi filme "Transformers", za ktorú získal viaceré ocenenia. Steven Spielberg ho na túto úlohu odporučil režisérovi Michaelovi Bayovi a LaBoeuf zarobil za stvárnenie naivného teenegera 500 000 dolárov.
Spielberg si ho potom vybral do štvrtej časti série Indiana Jones, do filmu "Indiana Jones a kráľovstvo krištáľovej lebky" ("Indiana Jones and the Kingdom of the Crystal Skull"). Na odovzdávaní cien MTV Video Music Awards 9. septembra 2007 LaBeouf prezradil dovtedy prísne utajovaný názov tohto filmu.
Ocenenia.
LaBeouf bol trikrát nominovaný na cenu Young Artist Award. V rokoch 2001 a 2002 za úlohu v televíznom seriáli "Even Stevens" a v roku 2004 za rolu v dobrodružnej komédii "Holes". Ako člen hereckého zboru vo filmovej dráme "Atentát v Ambassadoru" (2006) ("Bobby") z roku 2006 bol nominovaný na cenu Screen Actors Guild Awards 2007.
V roku 2009 bol trikrát nominovaný na cenu Teen Choice Award. Na odovzdávaní cien 26. augusta 2007 získal ocenenie v kategóriách „Najlepší herec v žánri horor a triler“ za film "Disturbia" (2007) a „Najlepší mužský objav“ za filmy "A Guide to Recognizing Your Saints" (2006), "Disturbia" (2007) a "Transformers" (2007).
Zámok Candé

Zámok Candé je zámok v blízkosti obce Monts v departemente Indre-et-Loire, región Centre-Val de Loire vo Francúzsku, asi južne od Tours, na brehu Indre, prítoku Loiry.
Leží v 250-hektárovom areáli pôvodnej vidieckej usadlosti, ktorú dal starosta Tours v 16. storočí prestavať v renesančnom štýle.
V roku 1853 získal zámok bohatý Kubánec Santiago Drake del Castillom, ktorý ho zväčšil na trojnásobnú veľkosť v novorenesančnom a neogotickom štýle.
Valencia (jazykoveda)

Valencia je schopnosť slovies (menej často prídavných mien a podst. mien) spájať sa v kontexte so slovami určitého významového (lexikálna valencia) alebo gramatického typu (gramatická valencia), teda schopnosť vytvárať kolokácie.
Lexikálna valencia.
Lexikálna valencia je schopnosť slova vstupovať do rôznych kombinácií s inými slovami (question -vital question, pressing question, to raise a question, a question of a great importance).
Je daná vnútornou štruktúrou slovnej zásoby daného jazyka (napr. príd. meno "pretty"sa spája u osôb len s ženským rodom, preto = a pretty girl, pretty women NOT a pretty boy).
Zo synonymického radu slov vstupuje do určitej kolokácie obvykle len jedno.
Gramatická valencia.
Gramatická valencia je schopnosť slova vystupovať v rôznych gramatických (a syntaktických) štruktúrach: heavy+N, heavy+inf.-heavy to lift; kind+N(a kind man),kind +prep.+N(kind to people). Obmedzenia gramatickej valencie sú dané gramatickou štruktúrou jazyka. Gramatická valencia slov je predovšetkým daná ich príslušnosťou k slovnému druhu. Nie všetky slová toho istého druhu musia však nutne mať totožnú gramatickú valenciu (napr. to propose s.t., to propose to do s.t. alebo to suggest s.t.,ale NIE to suggest to do s.t.) Gramatická valencia môže signalizovať rôzne významy.
Spájateľnosť

Spájateľnosť (spojovateľnosť) môže byť:
Slovné spojenie

Slovné spojenie je skupina za sebou nasledujúcich slov, ktoré môžu vykonávať niekoľko funkcií, môžu vstupovať do rozličných vonkajších a vnútorných vzťahov.
Sú dva druhy slovných spojení:
Slovné spojenia oboch typov sa riadia rovnakými zákonitosťami syntaxe. Základné dva faktory umožňujúce vstupovanie slov do slovných spojení sú lexikálna a gramatická valencia. 
Štruktúra slovných spojení.
Klasifikácia podľa slovnodruhovej príslušnosti a poradia členov: 
Klasifikácia podľa syntaktickej funkcie celého spojenia:
Klasifikácia podľa syntaktického vzťahu medzi členmi:
Význam slovných spojení.
Podobne ako slová aj slovné spojenia majú:
Lexikálny význam.
Lexikálny význam slovného spojenia je spojením lexikálnych významov členov slovného spojenia (a red flower = red + flower). 
Pri polysémantických slovách "významy" jednotlivých členov slovného spojenia sú vzájomne od seba "závislé", význam celku prevažuje nad jednotlivými významami členov (napr. a blind1 man1 = unable to see(slepý), man1 = a human being(človek)
a blind2 copy = blind= illegible (nečitateľný), man2 and wife= man= husband, taktiež- blind= slepý človek, slepá ulička, slepá vášeň, slepý náboj). 
Pri monosémantických slovách tiež význam celku prevažuje nad sumou významov členov - 
pr. atomic weight(atómová hmotnosť) - atomic warefare (atómová vojna)
Taktiež štylistické zaradenie slovného spojenia môže byť iné ako je štylistické zaradenie jeho zložiek:
Gramatický význam.
Gramatický význam je význam gramatickej skladby slovného spojenia. Napr.:
Gramatický význam nesie v sebe určitý sémantický obsah, ktorý nemusí byť závislý od lexikálneho významu konkrétnych slov.
Vzťah lexikálneho a gramatického významu.
Sú od seba závislé a od seba neoddeliteľné, možno to najlepšie pozorovať pri zámernom porušení kolokability (napr. zo štyl. dôvodov): all the sun long - "all the day/night/week long "- zovšeobecnenie štrukturálneho významu časovej jednotky. 
Čím je gramatická štruktúra jednoduchšia tým je sémantická zložitejšia a naopak.
Motivácia slovného spojenia.
Delenie:
Stupne motivácie - od úplnej cez jej rôzne stupne až k nulovej :
Endocentrické slovné spojenie

Endocentrické slovné spojenie je slovné spojenie majúce hlavný člen, ktorý môže syntakticky nahradiť celé slovné spojenie (a red "flower", "kind" to people, "bravery" of all kind). Delia sa na nominálne (red flower), adjektívne (kind to people), verbálne (speak well) atď.
Jeho opakom je exocentrické slovné spojenie.
Exocentrické slovné spojenie

Exocentrické slovné spojenie je slovné spojenie, v ktorom žiadne zo slov nie je funkčne (syntakticky) totožné s funkciou spojenia ako celku (side by side = N + prep. + N), celok však funguje ako adverbiále. Jeho opakom je endocentrické slovné spojenie.
Voľné slovné spojenie

Voľné slovné spojenie je slovné spojenie, ktoré vzniká v dorozumievacom procese, teda v istej situácii na základe individuálnych lexikálnych významov a s nimi spojenej kompatibility členov slovného spojenia. Po zmene situácie stráca platnosť. Nie je samostatnou lexikálnou jednotkou, lebo nie je pomenovaním veci. Príklady: rýchlo bežať, vysoký dom, čítať noviny.
Halvard Hanevold

 
 
Halvard Hanevold (* 3. december 1969, Asker, Nórsko† 3. september 2019, tamže) bol nórsky biatlonista.
Bol držiteľom troch zlatých olympijských medailí. Prvú získal počas olympiády v Nagane 1998 vo vytrvalostných pretekoch na 20 km. Okrem toho bol v roku 2002 v Salt Lake City a v roku 2010 vo Vancouveri členom zlatej nórskej štafety. 
Na majstrovstvách sveta získal 5 zlatých, 7 strieborných a 4 bronzové medaily.
V posledných rokoch bol expertom na biatlon pre nórsku televíziu NRK.
Zostali po ňom manželka a dve deti.
Agent Orange

Agent Orange je kódové označenie pre zmes látok s herbicídnymi a defoliačnými účinkami. Americká armáda používala počas Vietnamskej vojny zmes, ale aj samostatné zložky. 
Zloženie.
Z chemického hľadiska išlo o zmes v pomere 1:1 kyseliny 2,4-dichlórfenoxyoctovej (2,4-D) a kyseliny 2,4,5-trichlórfenoxyoctovej (2,4,5-T). Vedľajším produktom pri výrobe zložiek (najmä 2,4,5-T) boli dioxíny, najmä vysoko toxický 2,3,7,8-tetrachlórdibenzo-p-dioxín (TCDD).
Dejiny.
V rokoch 1962 až 1971 túto zmes používali americké vojská v južnom Vietname ale i Laose a Kambodži na zničenie vegetácie v rozsiahlych oblastiach, čo by umožnilo efektívnejšie bombardovanie pozícií a odhalilo zásobovanie nepriateľských jednotiek. V južnom Vietname sa Agent Orange aplikoval z lietadiel, vrtuľníkov aj pozemných vozidiel v priebehu operácie Ranch Hand. Celkom išlo o 70 tisíc ton herbicídov, ktoré mohli obsahovať 150 kg dioxinov. Najväčším výrobcom Agent Orange bola americká agrochemická firma Monsanto.
Americká armáda napríklad dovoľovala vojakom, aby prázdne plechovky od herbicídov používali na pitnú vodu. Velitelia jednotiek, ktoré s týmito látkami manipulovali dokonca potvrdzovali pred novinármi jej neškodnosť tým, že ju ochutnávali. Škodlivé účinky látky sa ukázali až po vojne. Dodnes sa v USA i vo Vietname rodia rodičom, ktorí boli v dlhodobom kontakte s látkou, deti s rozmanitými formami postihnutia spôsobených týmito jedmi.
V Česko-Slovensku sa v rokoch 19651968 v továrni Spolana Neratovice vyrábala zložka 2,4,5-T a predávala sa za valuty cez prostredníka americkej armáde. Výroba zamorila dioxínmi niekoľko objektov a v dôsledku zamorenia ochoreli desiatky zamestnancov.
Mužská dvojhra na Regions Morgan Keegan Championships 2009

Mužská dvojhra na Regions Morgan Keegan Championships 2009 sa hrala ako súčasť Regions Morgan Keegan Championships 2009 od 16. do 22. februára 2009. Titul získal Američan Andy Roddick, ktorý vo finále porazil Čecha R. Štěpánka 7-5 7-5. Bol to jeho 27. titul v dvojhre na okruhu ATP.
Bacary Sagna

Bacary Sagna ("vyslovuje sa" Bakary Saňa) (* 14. február 1983, Sens, Francúzsko) je francúzsky futbalový obranca senegalského pôvodu, ktorý pôsobí v klube Manchester City a reprezentuje Francúzsko. Jeho bratranec Ibrahima Sonko hrá tiež v Premier League za Stoke City. 
Auxerre.
Bacary je odchovancom mládežníckej akadémie AJ Auxerre, kde prešiel všetkými vekovými kategóriami až v roku 2004 prvýkrát nastúpil za seniorský tím. V roku 2005 vyhral Francúzsky Pohár a v sezóne 2006/07 bol zvolený do Tímu roka v Ligue 1 ako najlepší pravý obranca súťaže. Za Auxerre odohral aj 17 zápasov v Pohári UEFA.
Arsenal.
12. júla 2007 Sagna prestúpil do klubu Premier League Arsenal Londýn za nezverejnené odstupné, ale odhadovala sa suma od 6 do 8 miliónov libier. Obliekol dres s číslom 3, ktorý pred ním nosil Ashley Cole a veľký miláčik publika Nigel Winterburn. Sagna debutoval za Arsenal 19. júla 2007 v prípravnom zápase proti tureckému Genclerbirligi (3-0) v tréningovom centre Bad Waltersdorf v Rakúsku. 
Premier League si prvýkrát vyskúšal 21. augusta 2007 v domácom zápase proti Fulhamu (2-1). Sagna je preferovaný ako pravý bek, môže však hrať aj naľavo, na pozícii stopéra a aj ako stredopoliar. Bacary vytlačil z postu pravého obrancu v Arsenale Emmanuela Ebouého, pokiaľ ten zaskakoval na pravom krídle. 
23. marca 2008 strelil svoj prvý gól za The Gunners po hlavičke z rohového kopu v zápase proti Chelsea (1-2). Tento gól mal pre Bacaryho špecifický význam, keďže ho venoval svojmu bratovi, ktorý zomrel mesiac pred tým. Na konci sezóny bol vybraný do Tímu roka 2008 v Premier League zostavovanom Asociáciou Profesionálnych Futbalistov (PFA).
4. júna 2008, Sagna po prvej úspešnej sezóne podpísal nový kontrakt na ďalšie dva roky s možnosťou predĺženia zmluvy až do roku 2014. Sagna skonštatoval: "Milujem Arsenal, je to skvelý klub" a ďalej povedal: "Tréner je veľmi dobrý a v nasledujúcej sezóne budeme bojovať o všetky trofeje."
13. Jún 2014 Sagna prestupuje do Manchester City FC za 24 miliónov libier
Francúzsko.
Sagna hral za francúzsku reprezentáciu do 21 rokov na Európskom šampionáte tejto vekovej kategórie v roku 2006. Celkovo za "dvadsaťjednotku" odohral 28 zápasov bez streleného gólu. Prvýkrát za A tím hral 22. augusta 2007 proti Slovensku v prípravnom zápase (1-0) v Trnave. Tréner Raymond Domenech ho nenominoval na Majstrovstvá Európy vo futbale 2008.
Julie Coinová

Julie Coinová (* 2. december 1982, Amiens, Francúzsko) je súčasná francúzska profesionálna tenistka.
Ženská štvorhra na Copa Sony Ericsson Colsanitas 2009

Ženská štvohra na Copa Sony Ericsson Colsanitas 2009 sa hrala ako súčasť Copa Sony Ericsson Colsanitas 2009 od 16. do 22. februára 2009. Titul získali Španielky Nuria Llagosterová Vivesová a María José Martínezová Sánchezová, ktoré vo finále porazili argentínsko-taliansky pár Gisela Dulková, Flavia Pennettová 7-5 3-6 10-7. Pre obe tenistky to bol šiesty titul vo štvorhre na okruhu WTA.
Halové majstrovstvá Európy v atletike 2009

Halové majstrovstvá Európy v atletike 2009 boli 30. halové majstrovstvá Európy v atletike. Konali sa v talianskom meste Turín od 6. do 8.marca 2009.
Boli to štvrté halové majstrovstvá Európy na území Talianska.
Christoph Martin Wieland

Christoph Martin Wieland (* 5. september 1733, Oberholzheim bei Laupheim† 20. január 1813 Weimar) bol nemecký osvietenský spisovateľ.
Život.
Študoval filozofiu na univerzitách v Erfurte a Tübingene. Bol profesorom filozofie v Erfurte. V roku 1772 vychovávateľom na kniežacom dvore, neskôr úradníkom. 
Jeho počiatočná literárna tvorba bola ovplyvnená životným štýlom rokoka. V ďalšom diele hľadanie optimálneho systému pre rozvoj človeka. Je autor prvého románu zameraného na výchovu človeka k humanite ("Osudy Agathona"). Podobne ako napr. Condorcet presahoval vo svojom mierovom a zjednocovacom myslení európske hranice. On to bol, kto do nášho slovníka ešte v predvečer Veľkej francúzskej revolúcie vniesol pojmy "svetoobčan", "kozmopolitizmus" (spisy "Svetoobčan" a "Tajomstvo rádu kozmopolitov"). Pritom však neunikol istej miere zaslepenosti, keď pri oceňovaní hodnôt európskej kultúry a vzdelanosti predpokladal trvalú nadvládu Európy nad svetom. Snil o blahodarnej revolúcii, prevedenej nie „divokým povstaním a občianskymi vojnami“, ale pokojnou, „nežnou“, presvedčivou, na prevahe rozumu založenou cestou. Z tejto ilúzie sa nevymanil ani po jakobínskych hrôzach. Svoju predstavu zjednotenia európskych národov ďalej ozrejmil roku 1798 v "Rozhovoroch medzi štyrmi očami", kde nabádal národy, aby sa zriekli starého barbarstva, "kanibalskej" národnostnej nenávisti, predsudkov, závisti, úskokov a "vreckárskych trikov, ktoré sa skôr nazývali politikou". Navrhol trvalé európske spoločenstvo a európsky súdny dvor. Svoju nádej potom uprel k Napoleonovi, ale skoro zažil najhoršie sklamanie, pretože cisárova cesta bola priamou negáciou Wielandových predstáv.
Dekontaminácia

Dekontaminácia je očistenie osôb, predmetov a vzduchu od jedovatých látok, odmorenie; odstraňovanie mikróbov z ľudského alebo zvieracieho tela a z okolitého prostredia.
- odstránenie nežiaduceho znečistenia surovín, prostredia, zariadení a výrobkov.
Jiří Čepelák

Doc. RNDr. Ing. Jiří Čepelák, CSc. (známy aj ako Juraj Čepelák) (* 21. apríl 1917, Pavlovice - † 2000?) bol český zoológ, entomológ a pedagóg. V entomológii sa zaoberal škodcami rastlín a hlavne dipterológiou. 
Životopis.
Po skončení základnej a strednej školy absolvoval štúdium prírodných vied na Karlovej univerzite v Prahe, kde mu okrem iných prednášal aj profesor Jaroslav Heyrovský - neskorší nositeľ Nobelovej ceny za polarografiu. Po rokoch odbornej práce v rôznych vedeckých inštitúciach v bývalom Československu, začal v roku 1952 pracovať ako odborný asistent a neskoršie ako docent a vedúci katedry zoológie na VŠP v Nitre. Bol prodekanom na bývalej Zootechnickej i Agronomickej fakulte. Je autorom viac ako 180 publikovaných prác, z ktorých sú mnohé preložené do svetových jazykov. Katedra zoológie AF sa pod jeho vedením stala známou a jeho zásluhou vyvíjala čulé kontakty s múzeami a výskumnými ústavmi v Nemecku, Anglicku, Francúzsku, Bulharsku, Kanade a vtedajšej Juhoslávii. Všetky práce mali a majú význam nielen pre vedu, ale aj praktické poľnohospodárstvo, ovocinárstvo a ekológiu. 
Za vedecký prínos a zásluhy udelila SAV docentovi Čepelákovi v roku 1987 striebornú medailu a v roku 1988 dostal ako člen autorského kolektívu pracovníkov Centra biologicko-ekologických vied SAV aj cenu SAV za prácu: „"Integrovaná ochrana cukrovej repy"".
Entomologické aktivity.
V entomológii sa Jiří Čepelák venoval prevažne dvojkrídlovcom Diptera a to hlavne Brachycera. Počas života robil i preparátorské práce pre svetoznámu firmu Staudinger &amp; Bang-Haas.
Zoznam filozofov (A – Č)

Zoznam filozofov: (A – Č) 
(D – H) 
(I – Q) 
A 
B 
C
Č 
D 
E 
F 
G 
H
CH 
I 
J 
K 
L 
M 
N 
O 
P 
Q 
R 
S
Š 
T 
U 
V 
W 
X 
Y 
Z
Ž
Č.
Zoznam filozofov: (A – Č) 
(D – H) 
(I – Q)
Zoznam filozofov (R – Ž)

Zoznam filozofov: (A – Č) 
(D – H) 
(I – Q) 
A 
B 
C
Č 
D 
E 
F 
G 
H
CH 
I 
J 
K 
L 
M 
N 
O 
P 
Q 
R 
S
Š 
T 
U 
V 
W 
X 
Y 
Z
Ž 
Z.
Zoznam filozofov: (A – Č) 
(D – H) 
(I – Q)
Kôpky

Kôpky () je názov vrchu v Tatrách. Prenesene ide o celú strednú časť Popradského hrebeňa, vybiehajúceho z Ťažkého štítu, ktorý sa vypína nad Popradským plesom, približne severozápadne od Popradu. Turistom sú známe z výstupu od Popradského plesa na Rysy, najprv vpravo nad hlavou, potom od Chaty pod Rysmi vidno už len najvyššiu "Veľkú Kôpku".
Poloha.
Nachádzajú sa v strednej časti Tatier, v geomorfologickom podcelku Východné Tatry a časti Vysoké Tatry. Ležia v Prešovskom kraji, v okrese Poprad a na katastrálnom území mesta Vysoké Tatry. Najbližším sídlom je južne situované Štrbské Pleso, juhovýchodne ležia Vyšné Hágy a Nová Polianka, severovýchodne sa nachádza Tatranská Javorina, severozápadne mesto Zakopané v Poľsku a (juho)západným smerom osada Podbanské. Vrch sa nachádza v Tatranskom národnom parku a v národnej prírodnej rezervácii Mengusovská dolina.
Opis.
Kôpky ležia v Popradskom hrebeni, ktorý z hlavného hrebeňa Vysokých Tatier vybieha v masíve Ťažkého štítu (). Tvorí ich niekoľko vyvýšenín, z ktorých dominuje "Veľká Kôpka ()" a "Malá Kôpka ()". S Ťažkým štítom sú prepojené hrebeňom "Dračích pazúrikov", od ktorých je "Veľká Kôpka" oddelená "Štrbinou pod Kôpkami". Vo vlastnom hrebeni sa za "Veľkou Kôpkou" nachádza: "Zadná popradská lávka, Zadný popradský zub, Prostredná popradská lávka, Predný popradský zub, Predná popradská lávka" a "Malá Kôpka". Z nej vybieha na juhozápad bočný hrebeň: "Sedem Popradských Mníchov". Na juh k Popradskému plesu pokračuje "Popradský hrebeň" a v ňom šesť "Popradských veží". 
Západne hrebeň masívu klesá do Kotliny Žabích plies s Malým a Veľkým Žabím plesom mengusovským, odkiaľ vodu odvádza Žabí potok do rieky Poprad. Juhovýchodne sa nachádza Dračia dolinka s Dračím plesom, ktorá je vetvou Zlomiskovej doliny, ktorou vodu z tejto časti odvádza do Popradského plesa Ľadový potok. 
Severným smerom sa nachádza Ťažká veža (), Rysy (), Vyšný Žabí štít (), Žabia veža (), Hincova veža () a Veľký Mengusovský štít (), západným Čubrina (), Mengusovský Volovec (), Kôprovský štít (), Hlinská veža () a Satan (), južným Patria (), Ostrva (), Tupá (), Zlomisková veža () a Končistá () a východným Popradský Ľadový štít (), Kotlový štít (), Gerlachovský štít (), Lavínový štít (), Rumanov štít (), Gánok () a Vysoká (). Na vrchol nevedie značený turistický chodník, no severozápadným úbočím prechádza chodník z Mengusovskej doliny k neďalekej Chate pod Rysmi.
Výhľady.
Turisticky voľne neprístupný skalnatý vrchol umožňuje kruhový rozhľad. Viditeľné sú mnohé vrcholy a okolité doliny Vysokých Tatier a východná časť Nízkych Tatier s Kráľovou hoľou.
Prístup.
Štít sa nachádza na území národnej prírodnej rezervácie a Tatranského národného parku, preto je dostupný len s horským vodcom. Západným úbočím však vedie červeno značený chodník od Popradského plesa na Rysy ().
Veľmoc

Veľmoc je štát, ktorý má vďaka svojej hospodárskej, vojenskej alebo kultúrnej moci určujúci vplyv na medzinárodné vzťahy.
Označenie veľmoc sa začalo používať po Viedenskom kongrese. Dnes sa za veľmoci považujú predovšetkým stáli členovia Bezpečnostnej rady OSN.
Zámok Châteaudun

Zámok Châteaudun je zámok vo francúzskom meste Châteaudun v departemente Eure-et-Loir, región Centre-Val de Loire. Bol vybudovaný na strategicky výhodnej pozícii na skale nad údolím Loiry.
Prvé záznamy hovoria o pevnosti zničenej Normanmi, ktorú Theobald I. Podvodník na začiatku 10. storočia opäť obnovil a štyristo rokov patrila mocnému rodu grófov z Blois.
Memento

Memento môže byť:
Zámok Montrésor

Zámok Montrésor je renesančný zámok postavený na základoch stredovekého hradu v obci Montrésor v departemente Indre-et-Loire, región Centre-Val de Loire, patriaci k zámkom pri Loire.
Tom Schilling

Tom Schilling (* 10. február 1982, Berlín, Nemecko) je nemecký herec.
Kariéra.
Po niekoľkých divadelných rolách hral najprv v časti "Kinder der Gewalt" kriminálneho seriálu "Miesto činu". Prelom sa mu podaril v roku 2000 popri Robertovi Stadtloberovi vo filme "Crazy" ("Crazy"), nakrúteného podľa rovnomenného románu spisovateľa Benjamina Leberta . Spolu s Robertom Stadtloberom točili v roku 2003 film "Verschwende deine Jugend" a v roku 2006 "Schwarze Schafe", v ktorom hrali dvoch homosexuálnych berlínskych študentov. V "Napola / Hitlerova elita" ("Napola – Elite für den Führer") hral na strane Maxa Riemelta druhú hlavnú úlohu. Okrem toho hral v roku 2007 v kinofilme "Warum Männer nicht zuhören und Frauen schlecht einparken können" homosexuálneho sanitára Krischla. V roku 2008 hrá mladého Adolfa Hitlera v Urs Odermattovom sfilmovaní George Taboriovho "Mein Kampf". Natáčanie začalo v apríli 2008 vo Viedni a pokračovali 6. mája 2008 v saskej Zittau. Tom Schilling je od roku 2006 otcom chlapca.
Zámok Moulin

Zámok Moulin sa nachádza v obci Lassay-sur-Croisne v departemente Loir-et-Cher, región Centre-Val de Loire a patrí k zámkom pri Loire. Bol vybudovaný v rokoch 1480 až 1501.
Mocnosť

Mocnosť môže byť:
Mocnosti je tradičné označenie jednej z anjelských hierarchií, pozri Mocnosti (anjeli)
Zámok Azay-le-Ferron

Zámok Azay-le-Ferron sa nachádza v obci Azay-le-Ferron v departemente Indre-et-Loire, región Centre-Val de Loire a patrí k zámkom pri Loire.
Od roku 1950 je zaradený medzi monument historique.
Zámok bol pôvodne hradom patriacim v 13. storočí Nicolasovi Turpin de Crissé a 
od roku 1412 čiastočne barónovi de Preuilly. V 15. storočí začal Prégent Frotier hrad prestavovať na zámok. Stará veža z roku 1496 je stále prístupná a je zakomponovaná do prestavby zo 17. storočia kedy boli do nej vložené okná. 
Od roku 1560 do konca 17. storočia patril zámok rodine de Cravant. V roku 1638 bol vybudovaný Pavillon Francois I. s dvomi krídlami.
Po mnohých zmenách majiteľov posledná majiteľka odkázala zámok mestu Tours. V súčasnosti ponúka vynikajúcu kolekciu mobiliáru z čias renesancie a empíru.
Cena Toma Stopparda

Cena Toma Stopparda je literárne ocenenie Nadace Charty 77 založené v roku 1983 v Štokholme, pôvodne udeľované dielu, ktoré nemohlo vyjsť v Česko-Slovensku.
Ocenenie, ktoré je určené autorom českého pôvodu, sa udeľuje každoročne v máji v Zrkadlovej kaplnke Klementina za významné básnické, prozaické alebo esejistické dielo vydané v predchádzajúcich dvoch rokoch. Finančne je dotované anglickým dramatikom českého pôvodu Tomom Stoppardom čiastkou 40 000 korún. 
V súčasnosti sú členmi poroty: Jitka Bednářová, Václav Cílek, Jana Červenková (predsedníčka poroty), Aleš Haman, František Janouch, Martin Pilař, Božena Správcová.
V minulosti patrili medzi porotcov napr. Michal Bauer, Pavel Janoušek, Pavel Kosatík, Lubomír Machala či Jan Šulc.
Mužská štvorhra na Regions Morgan Keegan Championships 2009

Mužská štvohra na Regions Morgan Keegan Championships 2009 sa hrala ako súčasť Regions Morgan Keegan Championships 2009 od 16. do 22. februára 2009. Titul získali Američan Mardy Fish a Bahamčan Mark Knowles, ktorí vo finále porazili americko-slovenský pár Travis Parrott, Filip Polášek 7-67 6-1. Pre M. Fisha to bol piaty a pre M. Knowlesa 51. titul vo štvorhre na okruhu ATP.
Ženská štvorhra na Cellular South Cup 2009

Ženská štvohra na Cellular South Cup 2009 sa hrala ako súčasť Cellular South Cup 2009 od 15. do 21. februára 2009. Titul získali Bieloruska Viktoria Azarenková a Dánka Caroline Wozniacka, ktoré vo finále porazili ukrajinsko-holandský pár Juliana Fedaková, Michaëlla Krajiceková 6-1 7-62. Pre obe tenistky to bol druhý titul vo štvorhre na okruhu WTA.
Jakov Fak

 
 
 
Jakov Fak (* 1. august 1987, Rijeka, Juhoslávia, dnes Chorvátsko) je slovinský biatlonista chorvátskeho pôvodu. Jeho najväčší úspech je 3. miesto z Majstrovstiev sveta 2009 z disciplíny vytrvalostných pretekov na 20 km.
Rodina.
Jeho mama sa volá Jasminka Fak a otec Mario Fak.
Kariéra.
Fak začal s behom na lyžiach. Biatlon začal trénovať v roku 2001. Prvú medailu vyhral na Majstrovstvách sveta juniorov v letnom biatlone v septembri 2008 vo francúzskom meste Heute Marienneu. Bola to prvá medaila pre chorvátsky biatlonový zväz, ktorý existuje od roku 2006, po tom, ako sa odčlenil od chorvátskej lyžiarskej federácie.
Počas svojej kariéry sa zúčastnil na piatich Majstrovstvách sveta juniorov. Najlepší výsledok dosiahol v Ruhpoldingu 2008, kde skončil v šprinte na 10 km na desiatom mieste. V súčasnosti trénuje so slovinskými biatlonistami a jeho trénerom je Robert Petrović. Je členom klubu Bjelolasica Mrkopalj.
Majstrovstvá sveta 2009.
Na Majstrovstvách sveta 2009 v Phjongčhangu sa 14. februára umiestnil v šprinte mužov na 10 km na 14. mieste. O deň neskôr skončil v stíhacích pretekoch na 25. mieste. 16. februára získal bronzovú medailu vo vytrvalostných pretekoch na 20 km. Bola to prvá medaila pre Chorvátsko z Majstrovstiev sveta v biatlone. Po týchto pretekoch sa vyjadril tréner slovinskej biatlonovej reprezentácie Uroš Velepec, že Jakov Fak je najväčší talent medzi súčasnými biatlonistami. Podľa neho má výbornú streľbu, ale musí sa zlepšiť v lyžiarskej oblasti.
Svetový pohár.
Fak debutoval vo Svetovom pohári 8. decembra 2006 na pretekoch v Hochfilzene. Bežal 10 km šprint. Prvé body získal až 8. decembra 2008 za 38. miesto v Östersunde v šprinte na 10 km. Najlepší výsledok do Majstrovstiev sveta v 2009 dosiahol v Hochflizene, kde skončil v pätnásty vo vytrvalostných pretekoch na 20 km.
Zmena občianstva.
V júli 2010 bola v slovinských médiach zverejnená správa, že od sezóny 2010/2011 bude pretekať za Slovinsko . Fak už ako reprezentant Chorvátska dlhodobo trénoval so slovinskými biatlonistami . Napriek tomu sa snažil Chorvátsky olympijský výbor spraviť všetko preto, aby Fak stále reprezentoval Chorvátsko . Dňa 24. novembra 2010 dostal Fak oficiálne slovinský pas, čo mu oficiálne umožnilo reprezentovať Slovinsko . Po prvý raz reprezentoval svoju novú krajinu 2. decembra 2010 v individuálnych pretekoch na 20 km v Östersunde v rámci svetového pohára . V pretekoch obsadil 8. miesto .
Jozef Kološ

ThDr. Jozef Kološ, pôvodne Klčo (* 1885 – † 1961) bol katolícky kňaz, kazateľ, spisovateľ. Pôsobil v obci Lednické Rovne. V čase jeho pôsobenia v obci postavili kostol svätého Michala , vysvätený bol 5. júna 1927 . Neskôr bol farárom v Horných Lefantovciach. Pri prenasledovaní kňazov sa skrýval pod menom Dr. Rybanský.
Alexander Os

 
 
Alexander Os (* 21. január 1980, Fauske) je nórsky biatlonista.
Michael Janyk

Michael Janyk (* 22. marec 1982, Vancouver, Kanada) je kanadský lyžiar.
Sound of Silver

Sound of Silver je druhý štúdiový album od americkej dance-punkovej skupiny LCD Soundsystem. V Spojenom kráľovstve bol vydaný 12. marca 2007 a v USA dňa 20. marca 2007.
Zoznam skladieb.
Všetky skladby napísal James Murphy, ak nie je uvedené inak
Majstrovstvá sveta v biatlone 2009 – Vytrvalostné preteky žien na 15 km

Vytrvalostné preteky žien na 15 kilometrov bola jedna z 5 ženských disciplín na Majstrovstvách sveta v biatlone 2009. Súťažilo sa v Phjongčhangu, 18. februára. Preteky sa začali o 10:15 SEČ. Vyhrala Nemka Kati Wilhelmová, ktorá získala druhú zlatú medailu na týchto Majstrovstvách sveta. Druhá skončila Slovinka Teja Gregorinová so stratou 39,5 sekundy na víťazku. Tretia bola Nórka Tora Bergerová.
Najlepšia zo Sloveniek skončila Anastasia Kuzminová na 29. mieste so stratou 4:10,0 minúty na prvú Kati Wilhelmovú.
Majstrovstvá sveta v biatlone 2009 – Štafeta žien na 4 × 6 km

Štafeta žien na 4x6 kilometrov bude jedna z 5 ženských disciplín na Majstrovstvách sveta v biatlone 2009. Súťažiť sa bude v Phjongčhangu, 21. februára. Preteky sa začnú o 11:15 SEČ.
Majstrovstvá sveta v biatlone 2009 – Štafeta mužov na 4 × 7,5 km

Štafeta mužov na 4x7,5 kilometrov bola jedna z 5 mužských disciplín na Majstrovstvách sveta v biatlone 2009. Súťažilo sa v Phjongčhangu, 22. februára. Preteky sa začali o 11:15 SEČ.
Majstrovstvá sveta v biatlone 2009 – Preteky s hromadným štartom žien na 12,5 km

Vytrvalostné preteky žien na 15 kilometrov bola jedna z 5 ženských disciplín na Majstrovstvách sveta v biatlone 2009. Súťažilo sa v Phjongčhangu, 22. februára. Preteky sa začali o 09:00 SEČ.
Slovensko získalo po desiatich rokoch medailu na Majstrovstvách sveta. Anastasia Kuzminová skončila na druhom mieste so stratou 7,5 sekundy na prvú Oľgu Zajcevovú. Tretia skončila Švédka Helena Jonssonová.
Majstrovstvá sveta v biatlone 2009 – Preteky s hromadným štartom mužov na 15 km

Preteky s hromadným štartom mužov na 15 kilometrov bude jedna z 5 mužských disciplín na Majstrovstvách sveta v biatlone 2009. Súťažilo sa v Phjongčhangu, 21. februára. Preteky sa začali o 09:15 SEČ.
V divácky pútavých pretekoch vyhral Rakúšan Dominik Landertinger. Druhý skončil so stratou +8,9 sekundy taktiež Rakúšan, Christoph Sumann. Tretí skončil Ivan Čerezov z Ruska so stratou 13,9 sekundy na víťaza.
Majstrovstvá sveta v biatlone 2009 – Zmiešaná štafeta na 2 × 6 km + 2 × 7 km

Zmiešaná štafeta na 2x6 kilometrov + 2x7 kilometrov bola jediná kombinovaná disciplína mužov a žien na Majstrovstvách sveta v biatlone 2009. Súťažilo sa v Phjongčhangu, 19. februára. Preteky sa začali o 10:00 SEČ.
Vyhrala štafeta Francúzska v zložení: Marie Laure Brunetová, Sylvie Becaertová, Vincent Defranse a Simon Fourcade. Na druhom mieste skončila štafeta Švédska so stratou 6,2 sekundy. Tretí skončili Nemci. Ich strata na víťaza bola 9 sekúnd.
Simon Fourcade

Simon Fourcade (* 25. apríl 1984, Perpignan, Francúzsko) je bývalý francúzsky biatlonista.
Kariéra.
Dvakrát skončil na štvrtom mieste, pričom na Majstrovstvá sveta 2009 vo vytrvalostných pretekoch mu chýbalo len 0,9 sekundy na tretie miesto Jakova Faka.
Jeho brat Martin je taktiež biatlonista.
Majstrovstvá sveta v biatlone 2008 – Šprint žien na 7,5 km

Šprint žien na 7,5 kilometrov bola prvá z 5 ženských disciplín na Majstrovstvách sveta v biatlone 2008. Najlepšia zo Sloveniek skončila Martina Halinárová na 40. mieste.
Zlatá liga v atletike 2009

Zlatá liga v atletike 2009 bol 12. ročník Zlatej ligy. Víťaz "zlatých disciplín" získal jackpot 1 milión dolárov. V tejto sezóne vyhrali Kenenisa Bekele, Sanya Richardsová a Jelena Isinbajevová, no keďže bolo viac výhercov, jackpot sa delil v pomere 1:1:1.
Pojmom zlatá disciplína sa označovala tá disciplína, ktorá bola zaradená do programu každého mítingu a navyše, pretekári v nej mali šancu získať jackpot. V tomto ročníku ich bolo 11 (5 mužských a 6 ženských).
Cena Františka Kriegla

Cena Františka Kriegla je ocenenie, ktoré udeľuje Nadace Charty 77 za mimoriadne zásluhy v boji za ľudské práva a občianske slobody, národnú nezávislosť, suverenitu a demokraciu.
Cena bola založená v roku 1987 v Štokholme ako pripomienka statočného postoja československého komunistického politika Františka Kriegla (ako jediný z 26 českých a slovenských politikov odmietol pripojiť podpis k tzv. Moskovskému protokolu) a je vyhlasovaná vždy 10. apríla, v deň jeho narodenia.
Zámok Bellegarde (Loiret)

Zámok Bellegarde sa nachádza v obci Bellegarde v departemente Loiret, región Centre-Val de Loire a patrí k zámkom pri Loire.
V 14. storočí, v rokoch 1355 až 1388, Mikuláš Braque dal prebudovať pevnosť s donjonom z 12. storočia na zámok.
Stibor zo Stiboríc

Stibor zo Stiboríc a Beckova alebo Ctibor z Ctiboríc alebo Štibor zo Štiboríc (, ; * 1347? – † 1414) bol uhorský šľachtic poľského pôvodu, od roku 1388 pán beckovského hradu, rytier Dračieho rádu a vojvoda sedmohradský (13951401 a 14101414).
Stibora pozval do Uhorska Ľudovít I., ktorý bol aj poľským kráľom. Po Ľudovítovej smrti sa v boji o uvoľnený trón postavil na stranu Žigmunda Luxemburského potlačením vzbury vedenej jágerským biskupom Tomášom Ludanickým, dobytím miest aj Nitry v roku 1403. Kráľ Žigmund ho po získaní trónu bohato odmenil. Stal sa županom bratislavskej župy (13891402), neskôr aj trenčianskej, nitrianskej a banskobystrickej župy. Asi 20 rokov po príchode do Uhorska mu patrila skoro celá západná polovica dnešného Slovenska a sám sa označoval ako „"pán celého Považia"“.
S menom jeho syna Stibora II. sa spája najstaršia známa listina písaná v slovakizovanej češtine z územia Slovenska; pochádza z 13. decembra 1422. Stibor v úpise potvrdzuje svoju dlžobu 600 uhorských zlatých pánovi Benešovi Hernikovi z Slupna a jeho manželke Kataríne.
Znak Uhorska

Znak Uhorska je doložený od 12. storočia, pričom jeho podoba sa neustále menila. Podoba používaná od 17. storočia (v hrubých rysoch už od 16. storočia) je čiastočne podobná so súčasným štátnym znakom Maďarska. 
Vývoj do 16. storočia.
Vyššie uvedený vývoj nie je úplný, uvedené sú len základné uhorské znaky.
Od 16. storočia.
Od 16. storočia malo Uhorsko znak v podobe prepoleného štítu obsahujúceho kombináciu tzv. nového znaku a tzv. starého znaku; štít má na vrchu korunu, na ktorej vrchole je šikmý kríž: 
Veľký uhorský znak.
Neskôr sa rozlišoval tzv. malý uhorský znak (opísaný vyššie) a tzv. veľký uhorský znak, ktorý obsahoval vyššie opísaný malý uhorský znak v strede a bol obklopený dvoma strážnymi anjelmi.
Ladislav Rybánsky

Ladislav Rybánsky (* 19. december 1984, Šaľa) je slovenský futbalový brankár.
Klubová kariéra.
Rybánsky je odchovancom Spartaku Trnava. Klub ho poslal v roku 2006 na hosťovanie do FKM Nové Zámky.
V roku 2010 odišiel do Maďarska, kde pôsobil v kluboch Kecskeméti TE, BFC Siófok a Diósgyőri VTK.
Po vypršaní zmluvy s Diósgyőrom prestúpil v júli 2013 do poľského klubu Podbeskidzie Bielsko-Biała hrajúceho najvyššiu poľskoú súťaž Ekstraklasu, kde podpísal dvojročný kontrakt. V januári 2014 sa však stal po rozviazaní kontraktu voľným hráčom. Za Podbeskidzie odchytal v sezóne 2013/14 v Ekstraklase 12 zápasov.
Zámok La Bussière

Zámok La Bussière () sa nachádza v obci La Bussière v departemente Loiret, región Centre-Val de Loire, a patrí zámkom pri Loire. 
Tehlový zámok zo 16. storočia má záhradu vytvorenú slávnym záhradným architektom André Le Nôtre.
Kolagén

Kolagén je skleroproteín, extracelulárna, vo vode nerozpustná bielkovina, ktorá je základnou stavebnou hmotou podporných tkanív. Tvorí 2530% všetkých proteínov v tele cicavcov a je zložkou medzibunkovej hmoty v podobe kolagénových vláken. V súčasnosti poznáme najmenej 27 rozdielnych typov kolagénov, označujú sa IXXVII.
Kolagén je dôležitý pri vytváraní štrukturálneho skeletu pre bunky, tkanivá a orgány. Keby nebolo kolagénu, naše telo by sa doslova "rozpadlo". Kolagén totiž dodáva ľudskej pokožke pevnosť, odolnosť a je tiež zodpovedný za jej hladký, mladistvý a zdravý vzhľad. Kolagén to dokáže vďaka tomu, že má jedinečnú štruktúru v podobe troch proteínových reťazcov, ktoré sú stočené do silnej špirály. Jej pevnosť v ťahu je silnejšia ako oceľ a vďaka tejto pevnosti podporuje aj ďalšie tkanivá a orgány a spája tieto štruktúry s kosťami.
Kolagén tvorí až 75 % našej pokožky a jeho dostatok alebo nedostatok viditeľne ovplyvňuje jej vzhľad. V prípade nedostatku kolagénu dochádza k výskytu vrások a vzhľadu starnúcej pleti. Doplnenie alebo obnova kolagénu v tele sa preto stala témou aj pre kozmetický priemysel, ktorý sa snaží rôznymi prípravkami zabezpečiť znovuobnovenie tvorby kolagénu v pokožke.
Syntéza kolagénu prebieha nepretržite počas celého nášho života s cieľom opraviť a nahradiť poškodené kolagénové tkanivo alebo vybudovať nové bunkové štruktúry. Degradácia a recyklácia starého alebo poškodeného kolagénu je zdravý a prirodzený proces, ktorý sa používa na vytváranie bielkovinových fragmentov potrebných na budovanie nových bunkových štruktúr, napríklad v procese hojenia. So zvyšujúcim sa vekom klesá hladina kolagénu v dôsledku poklesu jeho produkcie a zvýšenia degradácie.
Ako je možné podporiť syntézu nového kolagénu?
- Vitamín C preukázateľne zvyšuje tvorbu kolagénu a je nevyhnutný kofaktor pri syntéze kolagénu.
- Ďalším spôsobom podpory syntézy kolagénu je používanie chemických exfoliantov, ako sú alfahydroxykyseliny a polyhydroxykyseliny, ktoré rozbíjajú väzby medzi bunkami rohovej vrstvy a odlupujú odumretú pokožku.
- Ďalším spôsobom podpory syntézy kolagénu je doplnenie peptidov stimulujúcich kolagén.
Typy kolagénov.
V súčasnosti poznáme najmenej 27 rozdielnych typov kolagénov, označujú sa IXXVII.
Najdôležitejší je kolagén typu I, II, III, IV a V.
Najrozšírenejší je typ I, predstavuje 90 % kolagénu v organizmoch. Je prítomný v pokožke, šľachách, kostiach a zuboch.
Typ II sa vyskytuje v chrupavkách.
Typ III je kolagén embryonálneho vývoja, neskôr je nahradený typom I.
Typ IV sa vyskytuje v bazálnej membráne epitelov.
Kolagén typu V je charakteristický pre stenu krvných ciev.
Zdroj.
 "Ďalšie informácie boli získané z Ja2.sk (link na zdroj sa nachádza v externých odkazoch)."
Zámok Clos Lucé

Zámok Clos Lucé sa nachádza v meste Amboise v departemente Indre-et-Loire, v regióne Centre-Val de Loire, asi 500 metrov od zámku Amboise, s ktorým má podzemné spojenie.
Zámok bol postavený Étiennom le Loup v polovici 15. storočia. V roku 1490 ho kúpil francúzsky kráľ 
Karol VIII. svojej manželke Anne Bretónskej. Neskôr ho využívali kráľ František I. a jeho sestra Margita Navarrská, ktorá tu začala písať svoju knihu "Heptameron".
V roku 1516 pozval František I. na Clos Lucé Leonarda da Vinci, ktorý si so sebou priniesol tri obrazy: Mona Líza, Svätá rodina so svätou Annou a Svätý Ján Krstiteľ. Žil tam tri roky až do svojej smrti 2. mája 1519.
Dnes je v Clos Lucé Múzeum Leonarda da Vinci, ktoré je okrem svedectiev z dejín regiónu venované hlavne projektom, početným modelom jeho konštrukcií a vynálezov, kópiám jeho obrazov a citátom z poznámok.
Zámok Gien

Zámok Gien () sa nachádza v obci Gien v departemente Loiret, región Centre-Val de Loire, a patrí k zámkom pri Loire.
Zámok dala vybudovať v roku 1484 francúzska regentka Anna z Beaujeu na mieste kráľovského poľovníckeho zámku. Anna bola najstaršia dcéra kráľa Ľudovíta XI. a Šarloty Savojskej.
Po Anninej smrti sa zámok vrátil naspäť do vlastníctva koruny. Na zámku v roku 1523 podpísal kráľ František I. dokument ustanovujúci jeho matku Lujzu Savojskú za regentku Francúzska.
V zámku za zdržiaval Henrich III. i Anna Rakúska. Vo veku 13 rokov sa tu skrýval Ľudovít XIV. po prehratej bitke prí Bléneau.
V roku 1823 zámok kúpil departement Loiret a od roku 1952 tu sídli Medzinárodné múzeum poľovníctva.
Corgoň liga 2008/2009 – zápasy jarnej časti

Corgoň liga 2008/2009 - zápasy jarnej časti bude 15 kôl, v ktorých sa odohrá 90 ligových zápasov.
Cena Josefa Vavrouška

Cena Josefa Vavrouška je ocenenie, ktoré zriadila Nadace Charty 77 v roku 1996 na počesť popredného českého ekológa Josefa Vavrouška, ktorý tragicky zahynul v roku 1995.
Podľa Nadace Charty 77 je udeľovaná „"za aktívne presadzovanie trvale udržateľného spôsobu života, za činnosť usilujúcu sa o pozitívne riešenie vzájomne spojených ekologických, sociálnych, ekonomických a ďalších problémov alebo za výnimočný čin alebo činnosť v oblasti ochrany životného prostredia a udržateľného rozvoja"“.
Od roku 2005 je vyhlasovaná v spolupráci s "Nadací Partnerství".
Cena sa vyhlasuje každoročne 5. júna na Svetový deň životného prostredia.
Pán Tragáčik a Fantomas

Pán Tragáčik a Fantomas () je literárne dielo poľského spisovateľa Zbigniewa Nienackeho, ktoré vyšlo v roku 1973.
Dej.
Detektíva-amatéra pána Tragáčika (alebo Tomasza) zavedú jeho dobrodružné cesty do Francúzka. Na začiatku júla 1971 prichádza do zámku na Loire, kam ho pozval miestny barón v súvislosti s krádežou vzácnych obrazov z jeho zámockej galérie. Tajomný a nepolapiteľný zločinec s pseudonymom Fantomas mu odcudzil už niekoľko diel s nevyčísliteľnou hodnotou.
Pán Tragáčik nezačne svoj pobyt práve najlepšie - Fantomas prezlečený za britského detektíva Pigeona sa mu v Paríži votrie do priazne a nič netušiaci Tomasz ho dovezie do zámku, odkiaľ "Pigeon" ukradne obraz a pred očami celého osadenstva ujde na vrtuľníku. Potom však pán Tragáčik začne pátrať a postupne rozmotá klbko záhad okolo Fantomasa. Pomoc nájde v šikovných deťoch - barónovej neteri Yvonne a jej kamarátovi Robertovi - ktoré ho sprevádzajú. Popri detektívnej zápletke sa čitateľ dozvedá zaujímavosti o zámkoch v čarovnom údolí Loiry, o slávnych maliaroch a ich dielach, ako aj o krásach Francúzska a o jeho histórii. 
Nechýba samozrejme naháňačka na Tomaszovom vehikli s motorom Ferrari 410 super america pod kapotou, rôzne úskoky jeho protivníkov a dôvtip hlavného hrdinu - ale román ponúka aj milú iróniu, zaujímavé postavy (vyčnieva madame Evelyne, automobilová fanatička, ktorá mala už 146 "karambolov") a dejovú líniu, ktorá neustále udržuje čitateľov záujem a nenecháva ho nudiť sa. Okrem Fantomasa sa stretáva pán Tragáčik aj s ďalšími menšími tajomstvami, ktoré majú nečakané rozuzlenia - napríklad v prípade barónovho tajomstva v podzemí zámku.
Na konci príbehu pán Tragáčik odhaľuje tajomného Fantomasa a obrazy sa vracajú do galérie. Na konto si tak zapisuje ďalšiu úspešne vyriešenú záhadu. 
O diele.
Nienacki tak svojím typickým a nenapodobniteľným štýlom opäť čitateľa vzdeláva a zanecháva skvelý dojem. Tento príbeh tak nielen spĺňa požiadavky detektívky á la pán Tragáčik.
Zámok Chamerolles

Zámok Chamerolles () je renesančný zámok v obci Chilleurs-aux-Bois v departemente Loiret, región Centre-Val de Loire.
Zámok postavil v 16. storočí Lancelot I. z Lac na základoch stredovekého hradu ako jeden z prvých renesačných zámkov vo Francúzsku.
Pán Tragáčik a templári

Pán Tragáčik a templári je literárne dielo poľského spisovateľa Zbigniewa Nienackeho, ktoré vyšlo v roku 1966.
Dej.
Píše sa leto 1965 a pán Tragáčik sa vo svojej varšavskej kancelárii na ministerstve zaoberá záhadou templárov. Zrazu mu na dvere zazvonia jeho traja mladí priatelia z minulého leta, s ktorými prežil dobrodružstvo na Ostrove zločincov - skauti Sokolie oko, Viliam Tell a Veverička. Ukážu mu článok v novinách, v ktorých sa píše o možnom poklade tajomného rádu templárov v Poľsku. Pána Tragáčika to rozruší, pretože sa bojí, že kvôli článku nastane invázia a rôzne indivíduá budú hľadať poklad na vlastnú päsť. Vyrazí preto s chlapcami na severovýchod Poľska, kde sa má neďaleko mesta Augustów nachádzať poklad.
Obavy pána Tragáčika sa splnia - stretáva rôzne podivné typy, medzi nimi aj bandu zlodejov z Varšavy, ktorí hľadajú poklad. Najväčšieho protivníka však nájde v krásnej Dánke Karen Petersen, ktorá prišla do Poľska hľadať spolu s otcom, kapitánom Petersenom, hľadačom pokladov na potopených španielskych galérach. Dánom robí spoločnosť poľský tlmočník Kozlowski. Začína sa tak hľadanie pokladu, ktoré zavedie pána Tragáčika a chlapcov - ale aj Petersenovcov - do rôznych kútov Poľska. Od jazera pri Mikolajkách sa hlavní hrdinovia presúvajú k nádhernému križiackemu zámku Malbork a neskôr do dedinky Kortumowo. Súperenie Tomasza s Karen (ktorá sa mu páči a imponuje mu) sprevádza aj priateľstvo, ktoré si pán Tragáčik vybuduje s jej otcom, ale aj s novinárkou Ankou a činia sa aj jeho traja skauti, ktorí mu pomáhajú. V príbehu nechýbajú pasáže o zaujímavých dejinách tajomných templárov a križiakov, o krásach severovýchodného Poľska a história zámku Malbork je akoby predlohou na navštívenie tejto výnimočnej kultúrnej pamiatky.
Samotné hľadanie pokladu sa prekrýva s hľadaním istého zločinca Malinowského, ktorý kedysi oklamal a obral kapitána Petersena o peniaze a ten ho chce teraz dostať. Malinowski sa vskutku objavuje na scéne a spolu s kumpánom láka od Petersenovcov ďalšie peniaze výmenou za dôležité dokumenty súvisiace s templármi. Pán Tragáčik v tomto dobrodružstve až dvakrát zachraňuje Karen z rúk zločinca a pri druhej príhode nasleduje divoká jazda na jeho rýchlom aute s motorom Ferrari, keďže zlodej ukradne Karen auto. Zločinec však unikne, na konci príbehu však neujde spravodlivosti ani on, ani Malinowski. Milá spoločnosť, ktorú Nienacki v tejto knihe predstavuje, dáva príbehu svojské čaro a na konci nechýba zaujímavé rozuzlenie. A tiež spriatelenie sa ambicióznej Karen a dôvtipného hlavného hrdinu na čudesnom aute.
1. slovenská futbalová liga 2008/2009

I. slovenská futbalová liga mužov v sezóne 2008/2009 bol v poradí 16. ročník I. slovenskej futbalovej ligy. Usporadúval, riadil a kontroloval ju Slovenský futbalový zväz. V sezóne 2008/2009 mala súťaž dvanásť účastníkov, vyhral FK Inter Bratislava, ktorý postúpil do Corgoň ligy na sezónu 2009/2010, no keďže sa spojil s klubom FK Senica, tak ju nehral. Vypadli DAC Dunajská Streda "B" a MFK Košice "B", a 1. HFC Humenné sa prihlásilo do II. ligy, keďže klub nestihol podať v stanovenom termíne prihlášku do I. ligy pre nasledujúcu sezónu.
V nasledujúcej sezóne hrali namiesto tímov, ktoré postúpili / zostúpili / neprihlásili sa (DAC Dunajská Streda "B" a MFK Košice "B", 1. HFC Humenné a FK Inter Bratislava), MFK Tatran AOS Liptovský Mikuláš, FK Púchov, MFK Dolný Kubín a FC ViOn Zlaté Moravce.
Zámok Menars

Zámok Menars sa nachádza v obci Menars v departemente Loir-et-Cher, región Centre-Val de Loire, a patrí k zámkom pri Loire.
Zámok dal postaviť okolo roku 1646 Guillaume Charron, minister kráľa Ľudovíta XIII. 
V roku 1760 ho dala prebudovať Madame de Pompadour.
Dračia hlava

 
Veľká a Malá Dračia hlava sú najvýraznejšie veže v dlhom "Dračom hrebeni" vo Vysokých Tatrách. Tento hrebeň nie je priamo prepojený na dominantný masív Vysokej. Je to tzv. nunatak, ktorý kedysi osamelo čnel z ľadovca.
Podľa povesti, mala Dračia hlava vzniknúť pôsobením pani Havrančíkovej, pozri Dračí štít.
Topografia.
Dračí hrebeň je od Vysokej oddelený plochým "Dračím sedlom". V hrebeni nasleduje od severu "Veľká Dračia hlava (), Štrbina Dračej hlavy, Malá Dračia hlava (), Zlomisková bránka" a napokon "Zlomisková veža ()". JZ stenou spadá do "Dračej dolinky", SV stenou do "Kotlinky pod Dračím sedlom," všetko odnože doliny Zlomísk.
Zámok Montrichard

Zámok Montrichard leží v obci Montrichard v departmente Loir-et-Cher, región Centre-Val de Loire. 
Hoci je to zrúcanina hradu z 11. storočia, patrí k zámkom pri Loire. V roku 1877 ho zaradilo ministerstvo kultúry medzi pamiatkovo chránené objekty Francúzska.
Pôvodný hrad, ktorý vybudoval Fulko Nerra, gróf z Anjou, bol prestavaný v 12. storočí.
Sedličiansky potok

Sedličiansky potok je vodný tok v okrese Trenčín. Ľavostranný prítok Turnianskeho potoka pramení na severných svahoch Inovca v severozápadnej časti Považského Inovca. Od prameňa tečie severozápadným smerom, postupne extravilánom obce Trenčianska Turná a obcou Trenčianske Stankovce - časťou Sedličná, kde ústí.
Zámok Montsoreau

Zámok Montsoreau leží na brehu Loiry v meste Montsoreau v Pays de la Loire.
Zrúcanina sa stala populárnou zásluhou románu Alexandra Dumasa Dáma z Monsoreau.
Mesto a zámok patria do údolia Loiry, ktoré sa v roku 2000 stalo súčasťou svetového dedičstva UNESCO.
Od roku 2016 zámok hostí múzeum súčasného umenia. Zbierka je jednou z najväčších zbierok konceptuálneho umenia na svete.
Dejiny.
Zámok vybudoval v polovici 15. storočia Ján II. zo Chambes, dôverník a diplomat kráľa Karola VII. na mieste staršej stavby. Strategická pozícia zámku chránila cestu zo Chinonu do Saumuru. Po Veľkej francúzskej revolúcií bol zámok rozdelený medzi viacerých vlastníkov. Priestory zámku boli využívané ako byty a sklady, až sa budova zrútila.
Neskôr ho získal a vkusne zreštauroval departement Maine-et-Loire.
Architektúra.
V roku 1862 ho ministerstvo kultúry zaradilo medzi monument historique. Stretávajú sa tu stredoveké i čisto renesančné prvky.